Tirelo e ke ya batsofe ba ba tlhoka tlhokomelo ya diura tse 24 mo legaeng la batsofe.
Ke mang yo o ka dirang kopo?
Batsofe ba ba tlhokang tlhokomelo ya leruri mo legaeng la batsofe.
Batho ba ba amogelang thebolelo ya botsofe.
Basadi ba ba dingwaga tse 60 le go feta, le banna ba ba dingwaga tse 65 le go feta.
Tlatsa foromo ya kopo kwa legaeng la batsofe le le gaufi nao.
Tlhagisa lokwaloitshupu lwa gago lwa Aforika Borwa.
O tla tlhoka go sekasekwa go bona gore a o tshwanetswe ke go amogelwa le go thuswa ka matlole.
Fa kopo ya gago e atlegile, o tla tshwanela go saena tumelano le legae la batsofe fa o amogelwa.
Fa kopo ya gago e sa atlega, o ka ikuela mo matsatsing a le 90 go Tona ya Tlhabololo ya Loagokgotsa Leloko la Khuduthamaga.
Go ka tsaya matsatsi a le 35 go diragatsa kopo ya gago. Paka e ikaegile ka palo ya batho ba ba mo lenaneong la tetelo.
Tlhwatlhwa e bewa ke legae la batsofe.
Foromo ya tshekatsheko ka mabaka a kamogelo kgotsa Foromo DQ 98 e ka bonwa kwa magaeng a batsofe.